Артём Витальевич Котенко

Артём Витальевич Котенко (; 12 қаңтар 2012, Ахтырка, Сумы облысы, Украина) — украиналық әнші. 2024 жылы «Junior Eurovision 2024» ән байқауында «Hear Me Now» әнімен Украина атынан өнер көрсетіп, 3-орынды иеленді. Ән байқауы 2024 жылдың қараша айында Испанияның Мадрид қаласында орын алды.

 Өмірбаяны мен мансабы 
Украинаның Ахтырка қаласында туылған Артём 2020 жылдың басынан, 8 жасынан бастап әртүрлі балалар ән байқауларына белсенді түрде қатысып келеді. 

2024 жылдың 24 шілдесінде Украинаның 2024 жылғы Junior Eurovision ән байқауына ұлттық іріктеу байқауы барлық қабылдаған өтініштердің арасынан 15 лонг-листке енген әртістер тізімін жариялады, оның ішіне басқа қатысушылар сияқты өзінің өтініш онлайн жіберген 12 жасар Артём де кіргені белгілі болды. 2024 жылдың 2 қыркүйегінде 15 әртістің арасынан 10 әртіс таңдалынып алынды. 2024 жылдың 8 қыркүйегінде Артём Украинаның 2024 жылғы Junior Eurovision ән байқауына ұлттық іріктеу байқауына өткен финалист алты әртістің қатарына кіргені жарияланды. Украинаның 2024 жылғы Junior Eurovision ән байқауына ұлттық іріктеу байқауының финалы 2024 жылдың 22 қыркүйек күні өтті. Финалда Артём Котенко Злата Иванивпен бірдей 11 ұпай жинайды, бірақ Артём көрермендерден бір ұпайға көбірек жинап, жеңімпаз атанды. Артёмнің әні ұлттық іріктеу байқауында «Дім» (Үй) деп аталғанымен, 6 қазан күні ән атауы «Еуропаға түсініктірек болуы үшін» «Hear Me Now» (Мені қазір тыңда) атауына ауысты. Ән сөзі украин және ағылшын тілдерінде болды, оны осы байқауға арнайы Светлана Тарабарова жазды. 2024 жылғы 16 қарашада Мадрид қаласында өткен «Junior Eurovision 2024» ән байқауында Артём Украина атынан өнер көрсетіп, көрермендердің және қазылар алқасының дауыс саны бойынша екінші орынды, ал жалпы дауыс саны бойынша 203 ұпаймен 3-орынды иеленді.

2024 жылдың 27 желтоқсанында Влад Дарвиннің Артёмнің қатысуымен «Три сестри» әніне арналған музыкалық клипі шықты шықты.

2025 жылдың 8 ақпанында Украинаның «Eurovision 2025» ән байқауына Ұлттық іріктеуінде ол Светлана Тарабаровамен бірге интервалда өнер көрсетті. Артём Котенко мен Светлана Тарабарова «Hear Me Now» әнінің Ресейдің Украинаға басып кіруі кезіндегі Ресейге заңсыз депортацияланған украиналық балалар тақырыбындағы арнайы нұсқасын орындады. 2025 жылдың 18 шілдесінде ол өзінің REPEAT дебюттік студиялық альбомын шығарды, оған жаңа әндер де, бұрын шығарылған синглдар да кірді. Сол күні Junior Eurovision ән байқауына іріктеу жеңімпаздары мен басқа да қатысушыларымен бірге Atlas Festival 2025 фестивалінің бірінші күнінде Blockbuster Mall сахнасында өнер көрсетіп, «Hear Me Now» әнін орындады және альбомын таныстырды. 2025 жылдың 12 қазанында Украинаның «Junior Eurovision 2025» ән байқауына «Ұлттық іріктеуінде» шоуды «Hear Me Now» әнімен ашты.

2025 жылдың 13 желтоқсанында Тбилисиде өткен «Junior Eurovision 2025» ән байқауында Украина атынан ұпай жариялаушы ретінде шықты. Украина ұлттық қазылар алқасының дауыс беру нәтижесі бойынша Арменияға ең жоғары 12 балл берілетінін жариялады.

 Дискографиясы 

 Альбомдар 
 Атауы Ақпарат REPEAT Дата: 18 шілде 2025
 Поширення: TAVR Records
 Формат: Сандық жүктеу, ағынды

 Синглдер 
 Жыл Атауы Альбом немесешағын альбом 2024 Hear Me Now  Напевно, даремно REPEAT 2025 BFF(Nicole-мен бірге)  Фільтри REPEAT Хай пишуть(VOLIANSKA-мен бірге)  Я лечу REPEAT Знову на репіт Про тебе Неідеальні Нон стоп Golden Union rowspan="2"  BAM BAM BAM(DEMI-мен бірге)

 Музыкалық видеолар 
 Жыл Атауы Режиссёр 2025 BFF Александр Гирченко Фільтри Данил Демехин Знову на репіт Назар Гловяк BAM BAM BAM Леся Гуровская

 Дереккөздер 

 Сыртқы сілтемелер 

 Junior Eurovision 2024 байқауындағы Артём Котенконың профилі 



Санат:Junior Eurovision ән байқауының қатысушылары
Санат:Украина бала әншілері